
Ziua 1. BUCURESTI – BUENOS AIRES
Intalnire cu ghidul in aeroportul Henri Coanda si zbor spre Paris ( plecare ora 20.05 ). Dupa o scurta escala, ne imbarcam la bordul zborului transatlantic cu destinatia Buenos Aires. Noapte in avion.
Ziua 2. RIO DE JANEIRO
Sosire ora 08.50 in capitala Argentinei. Tur de oras Buenos Aires: Teatrul Colon, Cartierul Boca (cartierul italian ), Calle Florida ( principala artera comerciala a orasului ), Piata San Martin, Catedrala Metropolitana. Cazare Buenos Aires.
Ziua 3.  DELTA EL TIGRE
Mic dejun. Optional, vom putea participa la cea mai populara excursie din Buenos Aires, plecand cu trenul de coasta pana la El Tigre, orasel insular aflat in mijlocul deltei, inconjurat de cele trei rauri Tigre, Lujan si Reconquista. La sosire, transfer in micul port pentru o plimbare relaxanta cu barca prin Delta raului Parana, prilej de a admira peisajele minunate, cu nenumarate insulite care formeaza acest ecostistem fascinant. Intoarcere in Buenos Aires. Seara optionala de tango cu beefsteak argentinian. Cazare. 
Ziua 4. BUENOS AIRES & MONTEVIDEO

Mic dejun. Optional, excursie cu ferry-boat-ul la Montevideo, capitala Uruguay-ului. Voiajul pe mare, care dureaza aprox. 3 ore, este un prilej de relaxare, in care vom putea admira apele nesfarsite ale Atlanticului de sud in timp ce vom savura un cocktail la bordul vasului. Vom avea la dispozitie cca. 7 ore de explorare a metropolei, cea mai europeana capitala din America de Sud. Excursia include toate transferurile, tur de oras cu autocar, ghid local si ghid roman, pranz la un restaurant local. Seara cazare la Buenos Aires.

Ziua 5.  BUENOS AIRES – EL CALAFATE
Mic dejun. Transfer matinal la aeroport si zbor spre El Calafate, capitala nationala a ghetarilor, primul popas din voiajul nostru in Patagonia. Incepem o aventura magica prin tinuturile australe ale Patagoniei, strabatand peisaje magnifice, nemaiintalnite in nicio alta regiune a planetei. Sosim in El Calafate, transfer la hotel si restul timpului liber la dispozitie. Cazare. 
Ziua 6. GHETARUL PERITO MORENO
Mic dejun. Astazi vom participa la o incursiune fascinanta in Parcul National ‘Los Glaciers’, unde vom admira privelistile monumentale ale Ghetarului Perito Moreno, unul din cele mai vizitate ghetare din lume. Vom privi de la doar cativa zeci de metri peretii enormi de gheata translucida, de un albastru electrizant si vom asculta ‘glasul ghetarilor’, sunete specifice produse aproape permanent prin craparea ghetii in profunzimea calotelor glagiare. Cu putin noroc, vom fi martorii unor momente de o amploare hipnotica, atunci cand bucati imense de gheata din peretii frontali se desprind si se prabusesc in apa limpede a Lacului Argentina, creand un spectacol al naturii grandios si dramatic, fara egal. Optional, putem participa la un ‘safari nautico’ -  prilej de a observa mai de aproape si din diverse unghiuri inaccesibile de pe uscat numeroase formatiuni glaciare, intr-o mini croaziera cu vaporasul, plimbandu-ne prin constelatia de banchize si aisberguri de diverse forme si culori care plutesc in deriva in acest colt mirific de natura virgina. Dupa-amiaza intoarcere in El Calafate si cazare.
Ziua 7. LAS TORRES DEL PAINE – PUERTO NATALES
Mic dejun. Plecam dimineata cu autocarul spre Puerto Natales, urmatoarea noastra destinatie din Patagonia. En route, vom traversa frontiera in Chile, strabatand stepele si relieful accidentat, pentru a ajunge la Rezervatia ‘Torres del Paine’, o alta veritabila minune naturala a planetei, situata in sudul extrem, in provincia Ultima Esperanza, inclusa de UNESCO in Rezervatia Naturala a Biosferei. ‘Turnurile Albastre’ ( ‘paine’ este echivalentul indigen pentru culoarea albastra ), sunt si astazi o dilema geologica, oferind privirii un tablou parca ireal, cu privelisti care iti taie rasuflarea. Ajungem la Puerto Natales si cazare. 
Ziua 8. PUERTO NATALES – PUNTA ARENAS
Mic dejun. Continuam itinerariul spre sud, pana la Punta Arenas, cea mai mare asezare urbana de pe tarmul Stramtorii Magellan, capitala provinciei chiliene ‘Magallanes y Antarctica Region’. La sosire vom face un tur panoramic al orasului dupa care, facultativ, vom putea vizita Muzeul de Istorie Naturala si Muzeul Regional. Restul zilei liber la dispozitie. Cazare Punta Arenas. 
Ziua 9. ISLA MAGDALENA
Mic dejun. Excursie optionala in Isla Magdalena, prilej unic de a admira cea mai mare colonie de pinguini din Patagonia. Turistii ajunsi aici pot observa in voie aceste uimitoare si gingase pasari nezburatoare, cu ritualurile lor de zi cu zi, care isi petrec jumatate din viata pe uscat si jumatate in apa. Datorita densitatii impresionante, acestia pot fi vazuti aproape oriunde, chiar de-a lungul potecilor turistice, umbland de voie nestingheririti, calcand uneori turistii pe picioare pentru a-si face loc ( !! ), putand fi atinsi si mangaiati. Fara indoiala, cea mai buna ocazie de fotografii ! Intoarcere cu ferry-boat-ul in Punta Arenas si cazare.
Ziua 10. TIERRA DEL FUEGO
Mic dejun. Traversam cu ferry-boat-ul Stramtoarea Magellan ( Estrecho de Magallanes ) si intram in Tara de Foc, arhipeleag de insule in extremitatea sudica a continentului, impartite intre Chile si Argentina, pana nu demult inaccesibile turistilor. Primul european care a pasit pe acest taram exotic, in ‘cel mai indepartat colt al pamantului’, a fost Ferdinand Magellan, in 1520. Focurile ‘indienilor canoe’ vazute din departare au dat numele acestor locuri. Ne indreptam spre Ushuaia, cel mai sudic punct atins in acest voiaj inedit. En route vom face un popas in Rio Grande, oras asezat pe tarmul Atlanticului, la 80 km de frontiera cu Chile. Sosim spre seara in Ushuaia, cel mai sudic oras al de pe planeta ! Ne mai despart doar 1190 km de coasta Peninsulei Arctice ! Din Ushuaia pornesc expeditiile catre tinuturile indepartate ale ghetei eterne. Cazare Ushuaia.
Ziua 11. USHUAIA & BEAGLE CHANNEL
Mic dejun. Astazi putem participa la o minunata croaziera pe Canalul Beagle, una din cele mai populare excursii locale. Vom ajunge la Isla de Los Lobos, unde vom admira o impresionanta colonie de lei de mare, asistand la jocurile si ritualurile lor. Linistea atemporara care domneste peste aceste locuri ne accentueaza impresia ca ne aflam intr-adevar la capatul lumii. Urmatorul popas va fi pe Isla de Pájaros ( Insula Pasarilor ), prilej de a admira numeroase pasari fascinante, cum ar fi cormoranii imperiali, precum si alte animale, foci, pinguini si chiar orci. Intoarcere dupa-amiaza in Ushuaia si timp liber. Cazare.
Ziua 12. USHUAIA & TRENUL DE LA CAPATUL LUMII
Mic dejun. Excursie optionala in Rezervatia Tierra del Fuego cu trenuletul cu aburi, numit El Tren del Fin del Mondo ( Trenul de la Capatul Lumii ), pe cea mai sudica cale ferata functionala de pe planeta. Traseul este un spectacol in sine. Prima oprire va fi Estacion Cascada la Macarena, unde turistii pot cobori pentru a vizita colibele indiene ( reconstruite ) ale unuia din cele patru triburi indigene care au populat aceste locuri de mii de ani: Yamanas. Rezervatia ne ofera suprize neasteptate, cu peisaje dramatice, cascade, rauri si lacuri sclipitoare, paduri sub-antarctice si o bogata flora si fauna subpolara. Cazare Ushuaia.
Ziua 13. USHUAIA - SANTIAGO
Mic dejun. Parasim Patagonia, continuand itinerariul spre locuri mai calduroase. Transfer la aeroport si zbor spre Santiago de Chile ( via Buenos Aires ). La sosire, dupa instalarea la hotel, timp liber la dispozitie. Cazare Santiago.
Ziua 14. SANTIAGO 

Mic dejun. Vizitam Santiago de Chile, considerat unul din cele mai frumoase orase din lume, intr-un tur panoramic pe care il vom incepe din Dealul Santa Lucia. Vom admira Piata Armelor, Catedrala, Primaria (exterior), Palatul Guvernatorului. Continuam cu o vizita la Muzeul de Arta, care expune o bogata colectie de arta pre-columbiana cu tezaure de inestimabila valoare apartinand celor mai stravechi civilizatii din America de Sud. Dupa-amiaza libera pentru vizite individuale, cumparaturi etc. Optional se poate urca cu funicularul pe Cerro San Cristobal pentru o panorama de exceptie asupra orasului. Cazare.

Ziua 15. VALPARAISO & VINA DEL MAR

Mic dejun. Excursie optionala pe Coasta Pacificului, stabatand Vaile Casablanca si Curacavi, pentru a ajunge la Valparaiso, cea mai populara statiune litorala din Chile, unde ne va incanta privelistea casutelor multicolore de pe dealuri, a stradutelor pitoresti cu numeroase baruri, magazine si restaurante. Vom vizita si ‘La Sebastiana’, casa memoriala a lui Pablo Neruda, astazi muzeu. Turul continua spre Vina del Mar, numit si ‘Orasul Gradina’, datorita numeroaselor parcuri cu vegetatie luxurianta, si spre Renaca, unul din cele mai exclusiviste locuri de pe coasta, cu restaurante de prestigiu si cladiri moderne. Intoarcere in Santiago si timp liber. Seara optional cina traditionala chiliana cu spectacol. Cazare.
Ziua 16. SANTIAGO
Mic dejun. Timp liber in Santiago. Dupa-amiaza transfer la aeroport, imbarcare si zbor spre Paris. Noapte in avion.
Ziua 17. BUCURESTI
Sosire in Paris, zbor in conexiune spre tara. Sosire in Bucuresti ora 19.15.

	SERVICII INCLUSE:
	NU SUNT INCLUSE IN COSTUL PROGRAMULUI:

	( transport avion curse de linie Bucuresti – Buenos Aires / Buenos Aires – El Calafate, Ushuaia – Santiago / Santiago - Bucuresti;

( transferuri si transport cu autocar / minibus cu aer conditionat pe durata vizitelor si a traseului ;

( cazare 14  nopti cu mic dejun in hoteluri de 4* si 3*;
( vizitele conform programului cu ghizi locali si ghid roman pe toata durata circuitului.


	( asigurarea medicala;

( taxele de aeroport pentru zborurile internationale si zborurile domestice ( 12 segmente de zbor ) 395 €;

( intrarile la obiectivele turistice si in rezervatiile din Patagonia 60 €;

( bacsisurile ( obligatorii ) 45 €;

( taxele de iesire din tarile vizitate ( aprox 25 €, se achita local ) ;

( excursiile si vizitele optionale ;
( alte servicii decat cele mentionate in program.



	PLECARI
	LOC IN CAMERA DUBLA 
	SUPLIMENT SINGLE

	20 feb, 1 noi
	2570 €
	650 €


Reducere copii max 12 ani: 10% din tariful net, fara taxe ( doar pentru cazarea in camera cu 2 adulti ) si 50% la excursiile     optionale. Nu se acorda reduceri pentru a treia persoana adulta in camera.  Grup minim 15 pers. 
   EXCURSII SI ACTIVITATI OPTIONALE :

■ Delta El Tigre 58 €
■ Montevideo (Uruguay) cu ferry-boat-ul din Buenos Aires, pranz inclus 185 €
■ Seara de tango cu beefsteak argentinian 75 € ( inclusiv transferurile ) 
■ Safari Nautico la Ghetarul Perito Moreno 35 €
■ Isla Magdalena 89 €
■ Croaziera pe Canalul Beagle: 55 €
■ Rezervatia Tiera del Fuego cu ‘Trenul de la Capatul Lumii’ 65 €
■ Valparaiso & Vina del Mar in Chile 55 €

■ Seara traditionala chiliana 60 € ( inclusiv transferurile ) 
● Clasificarea hotelurilor, restaurantelor este cea oficial atribuita de organele de resort din tarile vizitate. 
● Programul poate fi modificat in anumite situatii speciale, functie de conditii climatice, de securitate, orare de zbor etc. 
● Excursia traverseaza 3 anotimpuri si 10 fusuri orare, in conseciinta recomandam haine atat pentru anotimpuri calde ( primavara – vara ), cat si pentru anotimpul racoros (toamna-iarna), pelerina sau geaca de ploaie si vant, incaltaminte comoda, ochelari de soare, crema solara, alifie impotriva tantarilor. Datorita sensibilitatii pe care anumiti turisti o pot avea fata de ingredientele folosite in bucataria sud-americana si polineziana, se recomanda ca inainte de plecare  sa se ia in bagaj si pastile pentru digestie. Trebuie avut in vedere ca apa de la robinet nu este intordeauna potabila (a se consulta ghizii pe traseu). Folosirea apei de la robinet chiar pentru spalatul fructelor sau a dintilor poate cauza probleme de sanatate. 

● Zborul pentru acest program este operat de compania Air France si companii locale din America de Sud. Orele de zbor mentionate in program sunt cu titlu informativ si pot fi schimbate. Agentia nu este responsabila in cazul in care programul turistic nu poate fi realizat, partial sau total, datorita modificarii orarului de zbor, intarzierii sau anularii curselor aeriene. Siguranta bagajelor pe durata transportului aerian cade in sarcina companiei aeriene. Greutatea maxima admisa a bagajelor de cala este de 30 kg la zborurile transatlantice si 20 kg la zborurile interne. Taxele de aeroport sunt valabile la data publicarii programului si pot fi modificate.
● Copiii minori pot calatori doar: a) insositi de ambii parinti b) insostiti de unul din parinti care sa aibe acordul notarial al  parintelui care nu calatoreste ( sau incredintare prin hotarare judecatoreasca definitiva, certificat de deces ); c) insositi de un adult cu certificat de cazier judiciar in original si acordul notarial al ambilor parinti. 
● Se recomanda ca la inscrierea in excursie sa se incheie si asigurarea facultativa ‘storno’, care presupune rambursarea de catre asigurator a sumelor avansate in cazul retragerii din anumite motive specificate in polita de asigurare.
● Pentru a evita eventuale situatii de confuzii sau neintelegeri, turistii au obligatiia ca la inscriere sa citeasca Conditiile Generale de Participare.

